यूपी में नहर में वाहन गिरा, पांच महिलाओं की मौत  
मुजफ्फरनगर जिले में काधल कस्बे के पास एक जुगाड़ गाड़ी के नहर में गिरने से पांच महिलाओं की मौत हो गई और 12 अन्य घायल हो गए।
उत्तर प्रदेश के मुजफ्फरनगर जिले में काधल कस्बे के पास एक जुगाड़ गाड़ी के नहर में गिरने से पांच महिलाओं की डूबने से मौत हो गई और 12 अन्य घायल हो गए। पुलिस ने बताया कि चालक ने वाहन पर से नियंत्रण खो दिया, जिससे यह दुर्घटना हुई।  यह घटना शुक्रवार शाम उस वक्त हुई, जब ये लोग एक अंत्येष्टि समारोह में शामिल होने के बाद लौट रहे थे। अधिकारियों ने बताया कि तीन मृतकों के शवों को शनिवार सुबह निकाल लिया गया, जबकि बचावकर्मी दो अन्य शवों को निकालने की कोशिश में जुटे हैं।  उन्होंने बताया कि मृतकों के नाम कैलाशु, विमला, रामेशु, सुमित्रा और कौशल है। यह सभी जिले के तितेरवाड़ा गांव की निवासी हैं।